Tajpej je bil ustanovljen v začetku 18. stoletja in je v 19. stoletju postal pomembno središče za čezmorsko trgovino. Za prestolnico Tajvana so ga razglasili Japonci, ki so zasedli otok po prvi kitajsko-japonski vojni leta 1895. Po porazu Japonske v 2. svetovni vojni je otok zasedla Republika Kitajska. General Čang Kaj-Šek je razglasil mesto za začasno prestolnico republike, ko je decembra 1949 Kuomintang izgubil boj s Komunistično partijo Kitajske za oblast na celini.